**NOLIKUMS**

**Ropažu pagasta** aktīva dzīvesveida PASĀKUMS

**„Aktīvais diska golfa šķīvītis”**

1. **Mērķis un uzdevumi:** popularizēt diska golfu Ropažu pagasta iedzīvotāju vidū. Veicināt iedzīvotājus izkustēties un aktīvi pavadīt brīvdienas.
2. **Laiks un vieta:** sestdien,2021. gada 25. septembrī, disku golfa parks “Zaķumuiža”, Zaķumuižas stadionā, Ropažu pagastā, LV-2133.
3. **Pasākuma vadība:** Ropažu novada pašvaldība, RopažuSporta centrs. Pasākuma rezultātu tiesnesis sporta un veselības pasākuma organizatore Madara Tīģere-Bernharde.

**4. Dalībnieki, atbildība un drošība:** Ropažu pagasta iedzīvotāji, viesi, jebkurš interesents, ar vai bez *Covid-19* sertifikāta. Maksimālais dalībnieku skaits 200.

Reģistrēšanās notiek, ievērojot 2m distanci, izņēmums - vienā mājsaimniecībā dzīvojošajiem dalībnieki.

**5. Pasākuma norises kārtība un programma:**

Aktivitāte notiks disku golfa parkā “Zaķumuiža”, 25. septembrī, laika posmā  no plkst. 09:00 līdz plkst. 15:00.

no plkst. 9:00 līdz 9:50 dalībnieku reģistrēšanās.

plkst.9:50 grupu izloze (izlozē kādās grupās spēlēs/ grupu sastāvu).

plkst.9:55 instruktāža

plkst.10:00 pasākuma starts.

no aptuveni plkst. 13:00 apbalvošana (atkarībā no dalībnieku skaita un pavadītā laika distancē).

Pasākuma laikā tiek izspēlēts viens 9 grozu aplis, pēc disku golfa noteikumiem.

Dalībniekiem, kuriem nav savu diska golfa disku, tos būs iespējams saņemt uz spēles laiku Zaķumuižas sporta zālē, iepriekš piesakot pa tālruni 67958498 ( ierobežots skaits).

**6. Vērtēšana:** Rezultāti tiek apkopoti uzreiz, grupai beidzot distanci. Uzvarētāji ir dalībnieki, kuru kopējais metienu skaits ir vismazākais, kuri ir guvuši vismazāk soda punktus visā distancē. Vienādu metienu skaita gadījumā uzvar dalībnieks:

* 1. kuram vismazākais metienu skaits 9. grozam
	2. kuram vismazākais metienu skaits 8. grozam.

**7. Apbalvošana:** Ar balvām tiek apbalvoti pirmo 6 vietu ieguvušie diska golfa dalībnieki.

**8. Izdevumi:** Sacensību organizēšanas izdevumus sedz Ropažu novada pašvaldība, no Sporta centra budžeta. Dalībnieki sedz personīgos izdevumus, kas saistīti ar dalību pasākumā.

**9.**  **Pieteikums:** Dalībnieks tiek pieteikts pasākumam, reģistrējoties kopējā pieteikuma lapā, ar parakstu, apliecinot, ka uzņemas pilnu atbildību par savu veselības stāvokli aktivitātes laikā un akceptē savu personas datu (vārds, uzvārds, foto) izmantošanu rezultātu apstrādāšanai un publicēšanai pašvaldības informatīvajās vietnēs, www.ropazi.lv, Facebook lapā; kā arī apņemas ievērot personīgo un savu bērnu drošību kā arī, Latvijā noteiktos tā brīža epidemioloģiskās drošības nosacījumus.

**10. Informācija un pasākuma publikācija**: Pasākuma notikumi, rezultāti, foto tiks publicēti Ropažu novada pašvaldības informatīvajās vietnēs, un izdevumos, sociālajos tīklos veselīga dzīvesveida popularizēšanai. Dalībnieks, kurš nevēlas, lai informāciju par viņa dalību pasākumā, viņa foto, video publicē, iesniedz organizatoram rakstisku lūgumu par savu datu un informācijas nepubliskošanu - līdz pasākuma sākumam, reģistrējoties.